4ኛው የጥናትና ምርምር ኮንፌረንስ በአዲስ አበባ ሳይንስ እና ቴክኖሎጂ ዩኒበርስቲ ተካሄደ
ምርምርና አዳድስ ፈጠራዎች ለዘላቂ ኢኮኖሚ በሚል ርዕስ 4ኛው የጥናት እና ምርምር ኮንፈረንስ በአዲስ አበባ ሳይንስ እና ቴክኖሎጂ ዩኒቨርስቲ ተካሂደዋል፡፡በኮንፈረንሱም የተለያዩ ጥናታዊ ጥሁፎች ቀርበው ውይይት ተካሂደውባቸዋል፡፡የሳይንስ እና ቴክኖሎጂ ሚኒስትር ዶክተር ኢንጂነር ጌታሁን መኩሪያ በኮንፈረንሱ ባደረጉት ንግግር አዳድስ የምርምር እና ፈጠራ ስራዎች ለሀገራችን የኢኮኖሚ ዕድገት ወሳኝ መሆናቸውን ገልጸው መንግስትም የሚካሄዱ ምርምሮችና ፈጠራዎችን የበለጠ ለማጠናከር ድጋፍ ያደርገዋል ብለዋል፡፡በሀገራችን ለሳይንስ እና ተክኖሎጂ ዘርፍ ትኩረት ሰጥተው እንዲሰሩ ከተቋቋሙ ዩኒቨርስቲዎች አንዱ የሆነው የአዲስ አበባ ሳይንስ እና ቴክኖሎጂ ዩኒቨርስቲ፤ ጥናት እና ምርምሮች ኢንዲሁም አዳድስ ፈጠራዎችን ለማበረታት ዘርፈ ብዙ ስራዎች እየተከናወኑ እንደሚገኝ የዩኒቨርስቲ ፕሬዝዳንት ዶክተር ኑርልኝ ተፈራ ገልጸዋል፡፡በኮንፈረንሱ ጥናታዊ ፅሑፍ ያቀረቡ ተመራማሪዎችም አዳዲስ የፈጠራ ስራዎችንና ምርምር ውጤቶችን ለማሳደግ የመንግስት ድጋፍ እንደሚያሻ ጠቁመዋል፡፡